

**NASLOV:** »KOKLJA Z JAJCI«

 **STAROST**: 1-6 LET

*KOKOŠKA GLASNO ZAKOKODAKA, KO ZNESE ENO PISANO JAJCE. KOKOŠ NA SLIKI JE BILA ZELO PRIDNA. BO TUDI VAŠA KOKOŠ NESLA PISANA JAJCA?*



**KAJ POTREBUJEM?**

* RJAV PAPIR ALI KREP PAPIR (ČE GA NIMAM LAHKO UPORABIM TUDI PAPIR, KI SEM GA PRED TEM SAM POBARVAL),
* BEL TRŠI PAPIR ALI KARTON,
* KOŠČEK RUMENEGA, RDEČEGA IN ČRNEGA PAPIRJA,
* LEPILO,
* ŠKARJE,
* SVINČNIK,
* NIT (SUKANEC),
* LEPILNI TRAK.

**NAVODILA ZA IZDELAVO:**

1. IZ RJAVEGA PAPIRJA ALI KREP PAPIRJA IZREŽEMO PERESA (MLAJŠIM OTROKOM IZREŽEJO STARŠI, STAREJŠI SE LAHKO POTRUDIJO SAMI).
2. NA BEL KARTON S SVINČNIKOM NARIŠEMO »NOSILNI DEL« KOKOŠI; TELO V OBLIKI HRUŠKE IN PERUTI (PRILOŽEN MODEL).
3. NOSILNO PLOSKEV KOKOŠI NAMAŽEMO Z LEPILOM IN NANJO ENEGA ZA DRUGIM LEPIMO PERESA. PRI GLAVI LEPIMO BOLJ NA GOSTO.
4. ENAKO KOT TRUP S PERESI POLEPIMO ŠE PERUTI IN JU PRILEPIMO NA TRUP.
5. IZ BARVNEGA PAPIRJA IZREŽEMO ŠE OSTALE DELE KOKOŠI: IZ RUMENEGA KLJUNČEK, IZ ČRNEGA IN BELEGA OČI IN IZ RDEČEGA KOKOŠKINO ROŽO TER VSE PRILEPIMO NA KOKOŠKO.
6. KOKOŠKI NA HRBTNI STRANI Z LEPILNIM TRAKOM PRILEPIMO NITI IN JO PRITRDIMO NA STENO,
7. IZ BELEGA KARTONA IZREŽEMO JAJCA (MODEL PRILOŽEN), JIH POBARVAMO ALI OKRASIMO Z VZORČKI.
8. JAJCA Z LEPILNIM TRAKOM PRILEPIMO NA NIT, KI VISI IZ KOKOŠKE.

*VIR: Tatjana Ban: Otrok ustvarja 3 (poglavje Pomlad je tu, stran 60-61)*

PRILOGA: MODEL JAJCA IN KOKLJE



